Svečana večera u Buckinghamskoj palači - prilika da se oda počast 'posebnim odnosima' Amerike i Britanije
Kraljica Elizabetha: 'Cijeli je svijet sigurniji i bogatiji ako su Amerika i Britanija jedna uz drugu'
Predsjednik Barack Obama je Ujedinjeno kraljevstvo nazvao 'najbližim saveznikom Amerike' – i u Afganistanu i Iraku kao i u globalnom ratu protiv terorizma. Američki je predsjednik posebno zahvalio britanskom narodu na žrtvama koje je njegova vojska podnijela u tim sukobima. Sinoć je u čast američkom predsjedniku Baracku Obami u Buckinghamskoj palači u Londonu britanska kraljica organizirala svečanu večeru. Ovaj je događaj bio prilika da se dignu čaše u čast američko-britanskom prijateljstvu i savezništvu. Predsjednik Obama je u Britaniji u sklopu svoje turneje Europom za koje je – prije Britanije - posjetio Irsku a nakon Londona odlazi u Francusku i Poljsku. Predsjednik je u zdravici pred uzvanicima govorio o 'posebnom odnosu' s Britanijom i njezinim narodom, kakav Amerika nema niti s jednom drugom zemljom. On je Ujedinjeno kraljevstvo nazvao 'najbližim saveznikom Amerike' – i u Afganistanu i Iraku kao i u globalnom ratu protiv terorizma. Američki je predsjednik posebno zahvalio britanskom narodu na žrtvama koje je njihova vojska podnijela u tim sukobima. Kraljica Elizabetha je u svojoj zdravici poželjela dobro zdravlje predsjedničkoj obitelji, dodavši da je 'cijeli svijet sigurniji i bogatiji uvijek kada su Amerika i Britanija jedna uz drugu'. Američki se predsjednik danas sastaje s premijerom Davidom Cameronom a obratit će se i britanskom parlamentu. Predsjednik svoju turneju po Europi završava u Poljskoj gdje će se među ostalim susresti is predsjednicima i premijerima srednje-europskih država. ****** Predsjednik Obama je tek drugi američki predsjednik kojeg je Britanija pozvala u službeni državni posjet. Prvi je bio pozvan Obamin prethodnik, predsjednik George Bush koji je u Britaniji u službenom državnom posjetu bio u jesen 2003. Britaniju su posjećivali mnogi američki predsjednici, no London službeni državni posjet definira kao 'formalni posjet šefa strane države kojem je cilj ojačati veze s Britanijom'. Za ovih posjeta naglašena je uloga kraljevske obitelji kao domaćina, a tu su i događaji poput sinoćnje svečane državne večere te odsjedanja gostiju u kraljevskoj rezidenciji. ****** Predsjednik Barack Obama će u nedjelju posjetiti saveznu državu Missouri u kojoj je u nedavnom tornadu poginulo najmanje 116 ljudi. Bila je to najgora prirodna nepogoda te vrste u posljednjih 60 godina. Predsjednik je za svog posjeta Londonu izjavio da će savezna vlada iskoristiti sva raspoloživa sredstva kako bi se pomoglo žrtvama te obnovio opustošeni kraj.